laion/Wikipedia-Exotic huggingface dataset:
ממלכת עכברי השן

ממלכת עכברי השן (באנגלית: Tales of the Tooth Fairies, "סיפורי פיות השיניים") היא סדרת טלוויזיה מונפשת צרפתית-גרמנית-בריטית לילדים, שנוצרה על ידי פרנסואז קספאן. הסדרה בוימה על ידי וינסנט מונלוק, והופקה על ידי חברות ההפקה Siriol Productions,‏ Scott Dahls Productions,‏ La Fabrique ו-Les Films du Triangle, בשיתוף עם JEP-Animation. הסדרה שודרה במקור בבריטניה בערוץ BBC One החל מ-7 בספטמבר 1993 עד 14 בדצמבר באותה שנה. בישראל הסדרה שודרה בערוץ הילדים בדיבוב עברי בשנת 1993. הסדרה כוללת עונה אחת בעלת 13 פרקים באורך 5 דקות. באחד מפרקי הסדרה מופיע רומואלד האייל, אחד מהאיילים של סנטה קלאוס, אשר הופקה סדרה בכיכובו בשם "Romuald the Reindeer" שהחלה את שידוריה בשנת 1996. הסדרה עוקבת אחר מרטין וג'יזל, שני עכברי שן המבצעים את תפקידם של פיות השיניים. כשילד מאבד שן חלב, שני העכברים, בעזרת חברם ארתור, לוקחים את השן ומעניקים לילד מתנה מתאימה. הם עושים זאת בהוראה של המלכה אליסה. ג'יזל – אחת מעכברי השן. היא בדרך כלל זאת שאוספת את השיניים ומחלקת מתנה מתחת לכרית. מרטין – אחד מעכברי השן. השותף של ג'יזל. ארתור – העוזר של ג'יזל ומרטין, הוא נותן להם טרמפים ועושה הכל כדי שאף אחד לא יפריע להם. המלכה אליסה – המלכה של ממלכת עכברי השן. היא מחליטה מה המתנות שג'יזל ומרטין יביאו לילדים. ג'רלד – גנב המנסה לגנוב את המתנות שעכברי השן נותנים לילדים, אך תמיד מצליחים לעצור אותו. הדיבוב העברי בוים על ידי קובי אשל, והופק על ידי רוני ערן ועוזי פוקס. בנוסף דיבבו בדיבוב העברי יובל סגל ודבי בסרגליק. לסדרה הופקו שני כריכי VHS שכוללים את פרקי הסדרה: Tales of the Tooth Fairies: Mission Toothbrush – יצא ב-7 בפברואר 1994 Crayola Presents Tales of the Tooth Fairies VHS – יצא ב-30 בספטמבר 1997 "ממלכת עכברי השן", במסד הנתונים הקולנועיים IMDb (באנגלית) "ממלכת עכברי השן", במסד הנתונים הקולנועיים KinoPoisk (ברוסית) ממלכת עכברי השן, במיזם "אישים" לתיעוד היצירה הישראלית Crayola Presents Tales of the Tooth Fairies VHS, באתר Family Video
Lonely Boy

"Lonely Boy" (בעברית: נער בודד) הוא שיר, שכתב והקליט הזמר פול אנקה. השיר הוקלט ב-1958 ויצא לאור ב-1959. אנקה שר את השיר בסרט "Girls Town". הסינגל הגיע למקום הראשון במצעד בילבורד הוט 100. זה היה השיר הראשון של אנקה שהגיע לראש המצעד, אם כי קודם לכן הגיע השיר "דיאנה" לראש מצעד המכירות של בילבורד. השיר דורג במקום החמישי במצעד הבילבורד לשנת 1959. בשנת 1975 ביצע בילי "קראש" קרדוק גרסת כיסוי של השיר עבור אלבומו "Knock Three Times". ב-1972 הוציא דוני אוסמונד סינגל עם השיר, שנכנס למצעד כבי-סייד של להיטו "Why". ב-2007 נכלל השיר "Lonely Boy" באלבומו של אנקה "Classic Songs, My Way". מידע על היצירה "Lonely Boy" באתר מיוזיק בריינז Whitburn, Joel (2004). The Billboard Book of Top 40 Hits: Eighth Edition. Record Research. p. 30. "Classic Songs My Way: Paul Anka: Amazon.ca: Music". Amazon.ca. נבדק ב-2012-02-09. ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
מיקלוש פראגו

מיקלוש פַרַאגוֹ (במקור גולדמן עד שנת 1899, בהונגרית: Faragó Miklós; צ'ונגראד, 24 בפברואר 1884 – תל אביב, 15 במרץ 1972) היה עיתונאי יהודי-הונגרי, מוציא לאור, ניצול שואה שעלה לישראל בשנת 1946 מקים הוצאת "הרומן הזעיר", יחד עם שני בניו שעלו לישראל בתחילת מלחמת העולם השנייה. פראגו סיים את לימודיו בתיכון בסולנוק ובסגד, לאחר מכן המשיך את לימודיו כסטודנט באוניברסיטת בודפשט (שמה היום אוניברסיטת אטווש לוראנד), ובשנת 1905 נכנס למקצוע העיתונאות. הוא הפך ראשית לכתב בעיתונים בארד, ולאחר מכן עבד במערכת העיתונות של "סגד והמחוז". משנת 1907 כבר עבד בעיתונים בבודפשט, משנת 1910 ועד סוף המהפכות בשנת 1919 עבד באֶשְט ("ערב" בהונגרית). עבודתו העיתונאית המצטיינת ביותר נופלת לתקופה זו. במהלך מלחמת העולם הראשונה שלח כתבות משדה הקרב. בתקופת הרפובליקה הסובייטית ההונגרית היה חבר במנהלת העיתונות ולאחר הנפילה היגר לאוסטריה, ומשם עבר לקלוז'-נפוקה שהפכה אז להיות חלק מרומניה. בתקופה זו הקים את "חברת הספרים וההפצה פאלאס", אותה פיתח להיקף משמעותי. הוא שב לאוסטריה בשנת 1926, ושנתיים לאחר מכן שב להונגריה בשנת 1928, אך לא הצליח לעסוק בעיתונות. בשנת 1932 ייסד את סדרת החוברות בכריכה רכה בשם "רומני הכרך" (הו') שפורסמו בין השנים 1932–1942. אלו היו רומנים בכריכה רכה (יומני משרתות) שנודעו במחירם "עשרה גרוש לחוברת" ובתוכן האיכותי שבהם. עד קיץ 1942, עד שנכנס לתוקפו צו שנקרא "יומני המשרתות". בעשר השנים הללו הוא הוציא לאור כמעט 1,000 סיפורים. בשנת 1939 הגיע מיקלוש פראגו לארץ ישראל עם אשרת תייר, ואחריו הגיעו לאשקלון באונית מעפילים שני בניו אברהם וישראל (אנדראש ואישטוואן). הוא סייע להם בהקמת הוצאת "הרומן הזעיר", וחזר בשנת 1940 לאשתו שנשארה בהונגריה. לאחר שאשתו נספתה, עלה בשנת 1947 לארץ ישראל, והצטרף לבניו בניהול ההוצאה. ההוצאה פעלה בין השנים 1939–1961 במהלכן יצאו לאור קרוב ל-1000 חוברות של "הרומן הזעיר", שהפך בשנת 1952 לשבועון "הקולמוס". חלק גדול מן החוברות היו תרגומים של ספרוני הסדרה שיצאו לאור בהונגריה. הוא נפטר בתל אביב בשנת 1972. פאל גויאש בודפשט, איגוד הספרנים והארכיבאים ההונגרים. 1939-2002 צ'בה נג'י, לקסיקון מספרות המהגרים ההונגרית. בודפשט הוצאת ארגומנטום-המוזיאון הספרותי פטופי והמרכז לספרות עכשווית, 2000 המוסד הפנסיוני לעיתונים הונגריים. דוח שנתי. עמ' 1940–1943 מדיה וקבצים בנושא מיקלוש פראגו בוויקישיתוף אינדקס ביוגרפי המוזיאון הספרותי פטופי לקסיקון יהודי הונגרי עורך פטר אויווארי. 1929   257. מיקלוש פראגו (גישה מקוונת) A Belügyminisztérium 1902. évi 54979. sz. rendelete Csáki Béla: A ponyvairodalom "megrendszabályozása" az 1940-es évek elején; in: Magyar Könyvszemle, 1988/1 גבריאל רוזנבאום, "הרומן הזעיר" ו"הקולמוס": ספרות פופולרית הונגרית מבודפשט לתל-אביב, קשר 26 (1999), עמ' 88-107
משולש (כלי שרטוט)

משולש הוא כלי שרטוט עשוי מפלסטיק (ובעבר עשוי מעץ), בצורת משולש ישר-זווית. מקובלים שני דגמים של משולשים: משולש שווה-שוקיים ("משולש הכסף"): שבו, בנוסף לזווית הישרה, שתי זוויות, כל אחת מהן בת 45 מעלות. משולש שזוויותיו הן 90 מעלות, 60 מעלות ו-30 מעלות. בצירוף עם סרגל T מאפשר המשולש שרטוט של קווים אנכיים וכן קווים אלכסוניים שהזווית שהם יוצרים עם קו הבסיס שווה לאחת מזוויות המשולש. הצמדת שני משולשים משני הדגמים זה לזה מאפשרת גם שרטוט זוויות של 75 מעלות ו-15 מעלות. פעמים רבות יש על אחד מניצבי המשולש שנתות של סרגל, לשם מדידה של אורך הקו המשורטט. דגם נוסף של משולש הוא משולש ישר-זווית שווה-שוקיים, שחלקו הפנימי, לאורך היתר, הוא מד מעלות. דגם זה נוצר לראשונה בשנת 1964 ונמכר בשם המסחרי Geodreieck. מדיה וקבצים בנושא משולש בוויקישיתוף אתר חברת אריסטו (בגרמנית)
סוד הממלכה הקסומה: היום פיראטית, מחר נסיכה!

סוד הממלכה הקסומה: היום פיראטית, מחר נסיכה! (באנגלית: !The Swan Princess: Princess Tomorrow, Pirate Today) הוא סרט פנטזיה והרפתקאות מוזיקלי אמריקאי בהנפשה ממוחשבת משנת 2016, שהופק על ידי חברות ההפקה Crest Animation Productions,‏ Nest Family Entertainment,‏ Streetlight Productions ו-Sony Wonder. הסרט בוים ונכתב על ידי ברייאן ניסן, יחד עם ביומו של ריצ'רד ריץ'. הסרט משמש כסרט השישי בסדרת הסרטים "סוד הממלכה הקסומה", לאחר הסרט "הממלכה הקסומה: סיפור מלכותי", והוא מספר על אליס, בתם המאומצת של אודט ודרק, אשר יוצאת להרפתקה בלב הים יחד עם חבריה החיות של אודט במקום ללמוד כיצד אמורה נסיכה להתנהג. הסרט הופץ לראשונה בארצות הברית ב-DVD וב-Blu-ray ב-6 בספטמבר 2016 על ידי Sony Pictures Home Entertainment. בישראל הסרט הופץ לראשונה בדיבוב עברי ב-DVD על ידי התו השמיני בשנת 2016, לאחר שהסרט האחרון שדובב לעברית במסגרת סדרת הסרטים היה "סוד הממלכה הקסומה 2: סודה של הטירה" בשנת 1997. אורך הסרט הוא כ-79 דקות, ושפת המקור שלו היא אנגלית. בשנת 2017 הופק לסרט סרט המשך בשם "סוד הממלכה הקסומה: חשאיות מלכותית". אליס, בתם המאומצת של אודט ודרק האוהבת הרפתקאות, צריכה להיות יחד עם המלכה אוברטה וללמוד כיצד אמורה נסיכה להתנהג, בזמן שהוריה יוצאים לעזור לאנשים לבנות גשר. אליס, שרוצה להיות פיראטית נועזת, אשר לא מעניין אותה איך נסיכה אמורה להתנהג, בורחת בלילה יחד עם הלורד רוג'רס, ז'אן-בוב הצפרדע וספיד הצב להפלגה בלב הים. העיניים מסתבכים כאשר ספינתם נטרפת, והחבורה מוצאת את עצמה על אי בודד השוכנים בו יצורים רעבים. באי החבורה פוגשת את לוקאס, נער צעיר החי בו בבידוד, כאשר יחד איתו הם פועלים כדי להימלט מהאי. הדיבוב העברי בוים על ידי ג'ינו קמבוס, והופק על ידי אפרת אולמן ויורם שרתוק. במהלך הסרט הושמעו חמישה שירים חדשים: "We Want Meat" ("אנחנו רוצים בשר") "A Pirate Today" ("פיראטית היום") "Green Thing" ("דבר ירוק") "Standing On My Own" ("עומד לבדי") "I'll Be Your Star" ("אני אהיה הכוכב שלך") "סוד הממלכה הקסומה: היום פיראטית, מחר נסיכה!", במסד הנתונים הקולנועיים IMDb (באנגלית) "סוד הממלכה הקסומה: היום פיראטית, מחר נסיכה!", באתר נטפליקס "סוד הממלכה הקסומה: היום פיראטית, מחר נסיכה!", באתר Hulu סרטים (באנגלית) "סוד הממלכה הקסומה: היום פיראטית, מחר נסיכה!", במסד הנתונים הקולנועיים KinoPoisk (ברוסית) "סוד הממלכה הקסומה: היום פיראטית, מחר נסיכה!", במיזם "אישים" לתיעוד היצירה הישראלית סוד הממלכה הקסומה: היום פיראטית, מחר נסיכה!, במיזם "אישים" לתיעוד היצירה הישראלית
אקאשי מוטוג'ירו

יפן זהו שם יפני; שם המשפחה הוא Akashi. אקאשי מוטוג'ירו (ביפנית: 明石 元二郎; ‏ 1 בספטמבר 1864 בפוקוקה, שביפן – 26 באוקטובר 1919 בפוקוקה, שביפן) היה גנרל יפני, המושל הכללי של טייוואן בשנים 1918 – 1919. במהלך מלחמת רוסיה–יפן ארגן אספקת הנשק לבדלנים הפינים והקווקזים. בשנת 1889 סיים את לימודיו באקדמיה הצבאית הגבוהה של הצבא הקיסרי. בשנת 1894 נשלח ללמוד בגרמניה. עם פרוץ מלחמת סין-יפן, הוזעק ליפן, שירת במטה אוגדת המשמר בפורמוזה. הוא היה משקיף צבאי בפיליפינים במלחמת ארצות הברית-ספרד. בשנת 1900 נשלח לסין להשתתף במשא ומתן בסיום מרד הבוקסרים. בינואר 1901 מונה לנספח צבאי בצרפת. ב-15 באוגוסט 1902 התמנה לנספח צבאי ברוסיה. הגיע לפטרבורג ב-1 בנובמבר 1902. עם פרוץ מלחמת רוסיה-יפן ב-10 בפברואר 1904 הוא מונה לנספח צבאי בסטוקהולם, אך נסע ברחבי אירופה ואסף מידע. באמצעות אקאשי מומנו מהפכנים רוסים, בדלנים פיניים, פולנים וקווקזים ברוסיה. כסף יפני קיבל גם מנהיג מפלגת ההתנגדות הפעילה, העיתונאי קוני ציליאקוס, מנהיג מפלגת הפדרליסטים הסוציאליסטים הגאורגיים גאורגי דקנושישווילי. ביולי 1904 נפגש אקאשי עם פלחנוב ולנין בז'נבה. באמצעות ציליאקוס הוא מימן את ועידת פריז של מפלגות האופוזיציה הרוסיות בשנת 1904 ואת ועידת ז'נבה בשנת 1905. בסך הכל, כמיליון ין (כ-35 מיליון דולר במחירי 1990) שהוקצו על ידי המטה הכללי היפני הושקע בפעילות חתרנית ברוסיה דרך אקאשי. ב-11 בספטמבר 1905, זמן קצר לאחר כריתת הסכם השלום בפורטסמות', הוטל על אקאשי לחזור ליפן. ב-28 בדצמבר הגיע לטוקיו. לאחר מסירת דיווח על עבודתו מונה אקאשי לנספח צבאי בגרמניה. עם זאת, בשנת 1906, עיתון ברוסיה פרסם את היקף פעילותו של אקאשי, בעיקר המבצעים החשאיים למימון תנועות בדלניות. הדיווח פורסם גם על ידי עיתוני אירופה ובשנת 1907, אקאשי שוב הוחזר מאירופה. באוקטובר 1907 מונה אקאשי לראש המשטרה הצבאית בקוריאה. בדצמבר 1913 הועלה לדרגת לוטננט גנרל ובאפריל 1914 מונה לסגן רמטכ"ל. בתפקיד זה הוא התעקש לכבוש את צ'ינגדאו ולהעלות 21 תביעות לסין. בשנת 1918 התמנה למושל הכללי של טייוואן. מת באוקטובר 1919. Akashi Motojirō, Rakka ryusui: Colonel Akashi’s Report on His Secret Cooperation with the Russian Revolutionary Parties during the Russo-Japanese War, O. Fält and A. Kujala (eds), Studia Historica 31 (Helsinki, 1988), 202 pp Busch, Noel F. (1969). The Emperor's Sword; Japan vs Russia in the Battle of Tsushima. New York: Funk & Wagnall. Ching, Leo T.S. (2001). Becoming Japanese: Colonial Taiwan and the Politics of Identity Formation. Oakland: University of California Press. ISBN 0-520-22553-8. Cook, Andrew (2011). Ace of Spies: The True Story of Sidney Reilly. Stroud: History Press. ISBN 978 0 7524 6954 6. Deacon, Richard (1986). A History of the Japanese Secret Service. New York City: Berkley Publishing Company. ISBN 0-425-07458-7. Lockhart, Robin Bruce (1986). Reilly: Ace of Spies. New York City: Hippocrene Books. ISBN 0-88029-072-2. מדיה וקבצים בנושא אקאשי מוטוג'ירו בוויקישיתוף אקאשי מוטוג'ירו, Portraits of Modern Historical Figures by National Diet Library אקאשי מוטוג'ירו, Japan Center for Asian Historical Records by Clouds over the Hill and Archives מסמכים על פעילויותיו של אקאשי מתוך הארכיונים היפניים
מריו הרמוסו

מריו הרמוסו קנסקו (בספרדית: Mario Hermoso Canseco; נולד ב-18 ביוני 1995) הוא כדורגלן ספרדי, המשחק בעמדת הבלם ברומא. הרמסו, נולד וגדל במדריד וקבל מילדות שיחק כדורגל במעדוני הנוער של ריאל מדריד, ב-2005 כשהיה בן 10 הצטרף הרמוסו לאקדמיה של ריאל מדריד, ב-28 בספטמבר 2012 עוד שהיה נער ערך הרמוסו הופעה במדי הקבוצה הבוגרת כאשר עלה כמחליף במשחק הידידות מול מילונאריוס פ.צ. הרמוסו הועלה לקבוצת הנוער של ריאל מדריד המשחקת בליגה השלישית בספרד, בקיץ 2014. בעונת הבכורה שלו שיחק הרמוסו 34 משחקים ואף כבש שני שערים. ב-16 ביולי 2015 זמן קצר לאחר שהועלה הרמוסו לקבוצה המילואים של ריאל מדריד הושאל הרמוסו למועדון ריאל ואיאדוליד. הרמוסו ערך את הופעת הבכורה שלו בליגה הספרדית ב-22 באוגוסט 2015, בהפסד החוץ של ריאל ואיאדוליד מול קורדובה. עם שובו של הרמוסו מן ההשאלה הוא חזר לקבוצת המילואים של ריאל מדריד. ב-12 ביולי 2017, חתם הרמוסו על חוזה לשלוש עונות באספניול. ב-9 בספטמבר 2017, ערך הרמוסו את הופעת הבכורה שלו במועדון כשיחק 90 דקות מלאות בהפסד החוץ של אספניול 0–5 לברצלונה. הוא כבש את שערו הראשון במועדון ב-28 בינואר 2018, במשחק מול לאגנס מהליגה הספרדית, עם זאת כבש שני שערים עצמיים אשר הובילו להפסד הקבוצה. ב-18 ביולי 2019, לאחר שנותר לו עוד שנה אחת בחוזה, חתם הרמוסו באתלטיקו מדריד בעבור 25 מיליון אירו. הוא ערך את הופעתו הראשונה במועדון ב-18 באוגוסט אותה השנה, כשיחק 28 דקות בניצחון 0–1 על חטאפה בליגה הספרדית. ב-2 בספטמבר 2024 חתם הרמוסו ברומא. לאחר ששיחק בנבחרת הצעירה של ספרד, זומן הרמוסו לראשונה לנבחרת הבוגרת ב-8 בנובמבר 2018, עבור צמד המשחקים מול נבחרת קרואטיה ונבחרת בוסניה והרצגובינה. הוא ערך את הופעתו הראשונה כמה משחקים מאוחר יותר, במהלך משחק ידידות מול נבחרת לאס פאלמס. אליפות ספרד: 2020/2021 מדיה וקבצים בנושא מריו הרמוסו בוויקישיתוף מריו הרמוסו, באתר Transfermarkt מריו הרמוסו, באתר Soccerway מריו הרמוסו, באתר BDFutbol מריו הרמוסו, באתר WorldFootball.net מריו הרמוסו, באתר National Football Teams מריו הרמוסו, באתר FootballDatabase.eu
שממית מחוספסת

שממית מחוספסת (שם מדעי: Cyrtopodion scabrum) היא מין של לטאה ממשפחת השממיתיים. השממית המחוספסת פלשה מחצי האי סיני דרך אזור אילת והערבה עד לבקעת ים המלח. צבעה של השממית חום-אפרפר עם כתמים כהים חומים או שחורים הנראים כפסים ומכאן שמה. ראשה קטן וחרטומה קצר ומחודד, על זנבה פסי רוחב כהים ובהירים, הגחון בהיר, גבה מכוסה קשקשים גדולים, אצבעותיה צרות. אורכה של השממית 11 סנטימטרים והיא ניזונה בעיקר מפרוקי רגליים קטנים. הנקבה מטילה ביצים בקרקע. באמצע אוגוסט בוקעים הצעירים מן הביצים. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 54-55 מדיה וקבצים בנושא שממית מחוספסת בוויקישיתוף שממית מחוספסת, באתר ITIS (באנגלית) שממית מחוספסת, באתר NCBI (באנגלית) שממית מחוספסת, באתר Animal Diversity Web (באנגלית) שממית מחוספסת, בבסיס הנתונים ARKive (באנגלית) שממית מחוספסת, באתר האנציקלופדיה של החיים (באנגלית) שממית מחוספסת, באתר GBIF (באנגלית) שממית מחוספסת באתר הרשימה האדומה של IUCN ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
אצטדיון אניו טרדיני

אצטדיון אניו טרדיני (באיטלקית: Stadio Ennio Tardini או פשוט "איל טרדיני") הוא אצטדיון הממוקם בפארמה שבאיטליה. האצטדיון הוא האצטדיון הביתי של קבוצת הכדורגל של פארמה מהסרייה א' החל מפתיחתו בשנת 1923 ועד היום, כמעט ברצף, ונקרא על שמו של אחד הנשיאים הקודמים של המועדון אניו טרדיני. האצטדיון הוא ה-19 בגודלו באיטליה, והשני בגודלו במחוז אמיליה-רומאניה, וכולל 22,352 צופים. בנוסף הוא גם השישי הכי עתיק באיטליה, שעדיין בשימוש. האצטדיון עבר שיפוץ כללי מקיף בתחילת שנות ה-90, והוגדל מ-13,500 מקומות ל-29,050. אולם ב-2006 תכולתו הופחתה ל-27,906, מתוכם רק 21,473 מקומות מאושרים לישיבה. לאצטדיון היו תוכניות להרחבה אם היה מארח את יורו 2016, לכ-31 אלף צופים, אבל לבסוף לא נבחר לארח את הטורניר. מדיה וקבצים בנושא אצטדיון אניו טרדיני בוויקישיתוף אצטדיון אניו טרדיני, ברשת החברתית פייסבוק ערך זה הוא קצרמר בנושא אצטדיונים ומתקני ספורט ובנושא כדורגל איטלקי. אתם מוזמנים לתרום לוויקיפדיה ולהרחיב אותו.
אדובי בראקטס

אדובי בראקטס (Adobe Brackets) הוא עורך קוד מקור, המשמש בעיקר לפיתוח בסביבת אינטרנט. התוכנה, שהתחילה כתוסף עבור Adobe Edge, מפותחת על ידי אדובי מערכות בע"מ, יצאה כתוכנה חופשית תחת רישיון MIT למערכות ההפעלה Windows, מקינטוש ולינוקס, וכיום מתוחזקת על ידי אדובי ועל ידי מפתחי קוד פתוח באמצעות GitHub‏. התוכנה מתמקדת בעיקר בפיתוח לווב, בשפות HTML, CSS ו-Javascript. אדובי החלה לעבוד על תוסף עריכת קוד למטרות פיתוח לווב כחלק מתוכנת Adobe Edge. עורך הקוד, שנקרא Edge Code, הושמט עם הזמן מחבילת האם שלו והפך לתוכנה עצמאית ב-2014. עם יציאתה של גרסה 1.0 הכריזה אדובי כי הפרויקט יהפוך לפרויקט חופשי בקוד פתוח והוא כבר "איננו מהווה מוצר ניסיוני". כיום, למאגר קוד המקור של התוכנה בגיטהאב יש מעל ל-280 תורמים, ועם מעל ל-100,000 הורדות, דורג הפרויקט בשנת 2015 במקום 16 מבין הפרויקטים הפופולריים ביותר בגיטהאב. אדובי בראקטס תמכה בעבר בתכונה בשם "Extract" שמטרתה הייתה הוצאת מידע עיצובי מקבצי PSD, קבצים הנוצרים על ידי פוטושופ, ושילובם במסמך CSS. עקב אחוזי שימוש נמוכים בתכונה, אדובי השמיטו את התמיכה בתכונה זו. עם זאת, התכונה "יובאה" משם אל דרימוויבר - תוכנת הפיתוח לווב הקניינית של אדובי. עריכה מהירה - באמצעות תכונה זו, המפתח יכול לשנות בקלות ובמהירות תכונות של תגיות HTML, ולהוסיף אליהם מאפייני CSS הן כתוספת לתגית הנבחרת והן כהוספה לקובץ CSS קיים או לקובץ חדש. תכונה זו מאפשרת גם השלמה אוטומטית של קודי JavaScript כמקובל אצל עורכי קוד אחרים. תצוגה חיה - באמצעות תכונה זו המפתח יכול לסמן קטע קוד כלשהו ולקבל מעין תצוגה מקדימה של איך הקטע ייראה בדפדפן. מסך מפוצל - מאפשר לעבוד על מספר קבצים במקביל. תמיכה בשפות תכנות נוספות - התוכנה יכולה לעבוד, בנוסף לקובצי HTML, JavaScript וCSS, גם עם קבצים שנוצרו ב38 שפות תכנות אחרות, ביניהן C++, C, פייתון, VBScript, רובי, Perl ועוד. "תזיאוס" - Debugger בקוד פתוח שמאפשר ביצוע ניטור ותיקון שגיאות בקובצי JavaScript או בסקריפטים של JavaScript שצורפו לקוד HTML. ניתן גם להתקין הרחבות מסוגים שונים לתוכנה, או לפתח הרחבות כאלו בעצמך. את ההרחבות ניתן להתקין באמצעות מנהל הרחבות המובנה בתוך התוכנה. Visual Studio Code מדיה וקבצים בנושא אדובי בראקטס בוויקישיתוף אתר האינטרנט הרשמי של אדובי בראקטס (באנגלית) אדובי בראקטס, ברשת החברתית אקס (טוויטר) אדובי בראקטס, הבלוג הרשמי מאגר קוד המקור בגיטהאב
דלית כהנא

דלית כהנא (נולדה ב-9 בדצמבר 1963) היא זמרת ישראלית ומורה לפיתוח קול. כהנא נולדה בחיפה לאב רופא ואם שעסקה במוזיקה. את הקריירה התחילה כבר בילדותה כזמרת בהרכב "שובבי הכרמל". כשהתגייסה לצבא המשיכה את הקו המוזיקלי ושירתה בצה"ל בלהקת חיל חינוך. ב-1985 התמודדה בקדם אירוויזיון עם השיר "חזור" שזכה במקום התשיעי. ב-1986 הופיעה בפסטיבל שירי הילדים בנתניה. כהנא עבדה עם ירדנה ארזי, והביאה לתשומת ליבה את השיר "בן אדם" איתו הופיעה באירוויזיון. בין היתר כהנא הייתה חברה בלהקת "שיר", והופיעה איתה פעמיים בקדם אירוויזיון של 1987 ו-1991. ב-1998 הייתה חברה במשלחת לאירוויזיון כמדריכה הקולית בשיר "דיווה" של דנה אינטרנשיונל. ב-1999 ו-2002 הופיעה וביצעה שירים שונים בקלטות הילדים "פים פם פה" ו"פים פם פה בארמון הקסמים" של חברת MCI. ב-2002 ו-2003 לקחה חלק בקולות לאלבומים של שרית חדד "ילדה של אהבה" ו"רק אהבה תביא אהבה", בהתאמה. ב-2008 הופיעה ב"וויוה לאירוויזיון", אירוע הצדעה לאירוויזיון שנערך באשדוד. כהנא נודעת בעיקר כמורה לפיתוח קול. היא שימשה כמדריכה קולית של מחזות הזמר (מַחֲזַמְרִים בצורה תקנית) "הקוסם", "סביב העולם ב-80 יום", "המלך ארתור", "בילבי", "מלך סיאם", "חסמבה" ועוד רבים אחרים. היא שפטה מטעם ישראל באירוויזיון 2015. כהנא ניהלה מערכת יחסים עם אריק רודיך ולהם בת בשם נטע. מספר שנים לאחר מכן ילדה את בנה השני, איתי. דלית כהנא, ברשת החברתית פייסבוק דלית כהנא, ברשת החברתית אינסטגרם דלית כהנא, באתר MusicBrainz (באנגלית) דלית כהנא, דף שער בספרייה הלאומית אירית רותם, פסטיוואל ילדים חדש: "שיר לי", מעריב, 22 בדצמבר 1986 ויוה לאירוויזיון חוזר לאשדוד, באתר ynet, 31 במרץ 2008 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
נינג'ה (פירושונים)

האם התכוונתם ל... צבי הנינג'ה – תוכנית טלוויזיה נינג'ה (סטרימר) – גיימר אמריקאי נינג'ה – מושג ביפנית נינג'ה ישראל ילדים – תוכנית טלוויזיה נינג'ה ישראל – תוכנית טלוויזיה Fruit Ninja – משחק לטלפונים סלולריים התומכים במסך מגע נינג'ה (חברה) – חברה אמריקאית המייצרת בלנדרים ומעבדי מזון כינוי גנאי לאישה מוסלמית הלובשת בורקה או רעלה
אפסילון (אי, אנטארקטיקה)

האי אפסילון (באנגלית: Epsilon Island) הוא אי קטן, באיי מלכיור בארכיפלג פאלמר שבאנטארקטיקה. האי ממוקם בין האי אלפא לקצה הדרומי של האי למדא שבאיי מלכיור. האי מופה לראשונה באופן גס על ידי אנשי משלחות דיסקברי בשנת 1927. משלחות ארגנטינאיות סקרו ומיפו את האזור בשנת 1942 ובשנת 1943. נראה ששם האי -שמקורו באות אפסילון, האות החמישית של האלף-בית היווני, מופיע לראשונה בתרשים ממשלת ארגנטינה משנת 1946 בעקבות הסקרים של המשלחות הארגנטינאיות. שם האי, בדומה לשמות איים אחרים בארכיפלג, שנקראו על שם אותיות באלפבית היווני. • Defense Mapping Agency 1992, Sailing Directions (planning Guide) and (enroute) for Antarctica, P 348 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60', P 155 האי אפסילון באתר הסקר הגאולוגי של ארצות הברית האי אפסילון באתר הגאזט האנטארקטי המשווה SCAR של ממשלת אוסטרליה תצלום לוויין של אזור האי אפסילון גאזת השמות האנטארקטיים הרשמי של ארצות הברית מידע גאוגרפי והיסטורי
אנריקה גואיטה

אנריקה גואיטה (בספרדית: Enrique Guaita;‏ 11 ביולי 1910 – 18 במאי 1959) היה כדורגלן ארגנטינאי-איטלקי, ששיחק בעמדת החלוץ. זכה עם נבחרת איטליה במונדיאל 1934. גואיטה שיחק את רוב הקריירה שלו בקבוצות אסטודיאנטס וראסינג קלוב שבארגנטינה, אך גם שיחק בקבוצה רומא שבאיטליה. גואיטה שיחק באסטודיאנטס דה לה פלאטה, שם היה חלק מההתקפה המפורסמת של לוס פרופסורס. בשנת 1934 עבר לאיטליה, שם ככל הנראה שיחק באופן הטוב ביותר. הוא שיחק בקבוצה רומא במשך שתי עונות, וזכה בתואר מלך השערים של הליגה האיטלקית בעונת 1934/1935 בה כבש 28 שערים. הוא התפרסם אז בכינויו "איל קורסארו נרו". בשנת 1936 חשש מגיוסו לצבא האיטלקי, וכתוצאה מכך חזר לארגנטינה, שם שיחק שוב באסטודיאנטס עד שפרש בשנת 1939. גואיטה היה אחד מ-12 השחקנים הארגנטינאים ששיחקו גם בנבחרת ארגנטינה וגם בנבחרת איטליה, עד שנאסר החוק של לשחק עבור יותר מנבחרת אחת. עם ארגנטינה זכה בקופה אמריקה 1937, בעוד שבאיטליה כבש את שער הניצחון בחצי גמר מונדיאל 1934 נגד אוסטריה, וזכה עימה בטורניר עם ניצחון 1–2 על צ'כוסלובקיה בגמר. בסיום הטורניר נבחר גואיטה להיות בנבחרת המצטיינת. נבחרת ארגנטינה קופה אמריקה: 1937 נבחרת איטליה גביע העולם: 1934 אישיים מלך השערים של הליגה האיטלקית: 1934/35 (28 שערים) נבחרת הטורניר של מונדיאל 1934 מדיה וקבצים בנושא אנריקה גואיטה בוויקישיתוף אנריקה גואיטה, באתר Transfermarkt אנריקה גואיטה, באתר WorldFootball.net אנריקה גואיטה, באתר National Football Teams אנריקה גואיטה, באתר FootballDatabase.eu
האי אפסילון

האם התכוונתם ל... אפסילון (אי, אנטארקטיקה) – אי באיי מלכיור בארכיפלג פאלמר שבאנטארקטיקה אפסילון (אוסטרליה המערבית) – אי באיי מונטבלו, במדינת אוסטרליה המערבית שבאוסטרליה אפסילון (ברמודה) – אי במחוז וואריק שבברמודה
מנוחה חרל"פ

מנוחה חרל"פ (21 בפברואר 1931, ד' באדר ה'תרצ"א – 29 בנובמבר 2019, א' בכסלו ה'תש"ף) הייתה ראש המועצה המקומית יקנעם במשך חמישה חודשים בשנת 1967. מנוחה חרל"פ נולדה בירושלים, בת לאסתר ולרב יצחק אפשטיין, משפחה שבה שמונה ילדים. סיימה לימודים בבית ספר תיכון וקורס למטפלות מוסמכות. ב-1951 נישאה לרב יצחק מאיר חרל"פ. בשנת 1955 עברו ליקנעם, שם כיהן הרב חרל"פ כרב המקום. ב-1965 נבחרה לעמוד בראש רשימת המפד"ל בבחירות למועצה המקומית, נבחרה למועצה והייתה אישה יחידה בה. בפברואר 1967 הודח ראש המועצה, יעקב שמואל, ומנוחה חרל"פ נבחרה במקומו לראשות המועצה המקומית. כעבור חמישה חודשים, ביולי 1967, הודחה חרל"פ מכהונתה, ויעקב שמואל חזר לכהן כראש המועצה. בשנת 1973 עמדה חרל"פ בראש רשימת אגודת ישראל ביקנעם. מנוחה חרל"פ נפטרה בבית החולים שערי צדק ב-29 בנובמבר 2019. ב-1951 נישאה לרב יצחק מאיר חרל"פ, ונולדו להם שישה ילדים. הרב חרל"פ נפטר ב-1991. בנם, הרב יעקב משה חרל"פ, מונה תחת אביו כרב קונצרן "אסם" ושימש בתפקיד זה יותר משלושים שנה. בן נוסף, הרב אליהו חרל"פ, שימש כרב מחוז ירושלים של משטרת ישראל. אחיה הרב שמואל אפשטיין נמנה עם מייסדי מפלגת "דגל התורה". אחיה הרב שלום אפשטיין היה מראשי מוסדות מאה שערים. אחיותיה נישאו לרבנים מרדכי זמל וחיים דוד כהנא. צבי אלגת, "והיא תמשול בך": הרבנית מיקנעם יצרה תקדים, מעריב, 24 בפברואר 1967 נעמי גוטקינד, מאם לששה - לראש המועצה, הצופה, 3 במרץ 1967, המשך עופר אדרת, "מאם לשישה - לראש מועצה" | הרבנית מיקנעם שעשתה היסטוריה, באתר הארץ, 12 בדצמבר 2019 עדה כהן, הרבנית מנוחה חרל"פ מבקשת מנוחה ליקנעם, מעריב, 15 באוקטובר 1965 ברכה למועמדות הראשונות ברשימות המפד"ל ביקנעם ובאילת, הצופה, 4 באוקטובר 1965 הרבנית מנוחה חרל"פ - לראשות מועצת יקנעם, דבר, 21 בפברואר 1967 הרבנית מוקנעם הודחה מראשות המועצה המקומית, דבר, 19 ביולי 1967 מרדכי טננבוים, שלשלת של הדחות - ביקנעם, מעריב, 2 באוגוסט 1967 יקנעם, מעריב, 1 באוקטובר 1973 משה ויסברג, ראשת המועצה החרדית הראשונה הלכה לעולמה, באתר בחדרי חרדים, 29 בנובמבר 2019 עופר אדרת, "מאם לשישה - לראש מועצה" | הרבנית מיקנעם שעשתה היסטוריה, באתר הארץ, 12 בדצמבר 2019 כשרות, באתר של חברת "אסם"
מפרץ דאלמאן

מפרץ דאלמאן (באנגלית: Dallmann Bay) הוא מפרץ השוכן בין האי בראבנט לבין האי אונוור בארכיפלג פאלמר, שבאנטארקטיקה. תעלת שולאר מחברת את מפרץ דאלמאן למיצר ז'רלאש. חלקו המזרחי של המפרץ הוא אזור אנטארקטי מוגן במיוחד מספר 153. המפרץ התגלה ומופה לראשונה באופן חלקי בשנת 1874 על ידי ציד הלווייתנים וחוקר הקוטב הגרמני קפטן אדווארד דאלמאן. המפרץ מופה מאוחר יותר על ידי משלחת הצרפתית השלישית לאנטארקטיקה, שחקרה את האזור בין השנים 1903–1905 בפיקודו של ז'אן-באטיסט שארקו. שמו של המפרץ ניתן לו על ידי החברה לניווט קוטבי מהמבורג שבגרמניה, אשר נתנה חסות למסעו של דאלמאן לאזור. אזור אנטארקטי מוגן במיוחד 153 (באנגלית) מפרץ דאלמאן באתר הסקר הגאולוגי של ארצות הברית מפרץ דאלמאן באתר הגאזט האנטארקטי המשווה SCAR של ממשלת אוסטרליה תצלום לוויין של אזור מפרץ דאלמאן הפלגה במפרץ דאלמאן ובמפרץ מרגריט, סרטון באתר יוטיוב - לווייתני אורקה שוחים במפרצים תיאור ביקור במפרץ דאלמאן מידע גאוגרפי והיסטורי תיאור SPA153